google/wiki40b huggingface dataset:
Κολομπέ-λε-Ντεζ-Εγκλίζ (κοινότητα-εκπρόσωπος)

Το Κολομπέ-λε-Ντεζ-Εγκλίζ (Colombey-les-Deux-Églises) είναι χωριό - κοινότητα στο διαμέρισμα του Άνω Μάρνη στην βορειοανατολική Γαλλία.
Η κοινότητα δημιουργήθηκε διοικητικά το 1793, και έγινε μέρος της επαρχίας Σομόν και του καντονιού Μπλεζ. Το 1801, υπό το όνομα Κολομπέ, πέρασε υπό τον έλεγχο του καντονιού Juzennecourt. Το 1972, απορρόφησε τις κοινότητες Αρζαντόλ (Argentolles), Μπιέρν (Biernes), Μπλεζ (Blaise), Σανκούρ (Champcourt), Αρικούρ (Harricourt), Πρατζ (Pratz) και Λαβιλνέβ-ο-Φρεν (Lavilleneuve-aux-Fresnes).

Σαρλ ντε Γκωλ

Η κοινότητα απέκτησε φήμη ως ο τόπος κατοικίας και ταφής του Γάλλου στρατιωτικού και πολιτικού του εικοστού αιώνα Σαρλ ντε Γκωλ, ο οποίος απέκτησε σημαντική περιουσία στη νοτιοδυτική άκρη του χωριού το 1934. Είναι θαμμένος στο νεκροταφείο σε ένα ταπεινό τάφο με μόνο την επιγραφή "Charles de Gaulle 1890-1970". Σε αντίθεση με τον ταπεινό αυτόν τάφο στην δυτική έξοδο του χωριού υπάρχει ένας ψηλός 44,3 μέτρων Σταυρός της Λωρραίνης, ο οποίος τιμά τον διακεκριμένο ρόλο του κατά την διάρκεια του Β' Παγκοσμίου Πολέμου ως αρχηγό των Ελεύθερων Γαλλικών Δυνάμεων.
Μετά το 1934 ο ντε Γκωλ αποσύρθηκε επανειλημμένως στο Κολομπέ όταν η πολιτική του επιρροή εξασθενούσε: πρώτα με την ίδρυση της Τέταρτης Δημοκρατίας το 1946, και μετά μεταξύ των ετών 1953 και 1958 πριν γίνει Πρόεδρος πάλι στο αποκορύφωμα της Αλγερινής Κρίσης. Η τελευταία αποχώρησή του στο Κολομπέ ήρθε το 1969. Πέθανε εκεί το ακόλουθο έτος. Το Κολομπέ έγινε ευρέως γνωστό ως πολιτική μεταφορά για την προσωρινή αποχώρηση ενός πολιτικού από τα πολιτικά δρώμενα, μέχρι η χώρα του να τον καλέσει ξανά.
Ένα μουσείο αφιερωμένο στη μνήμη του εγκαινιάστηκε τον Οκτώβριο του 2008 από τον Νικολά Σαρκοζί και την Άγκελα Μέρκελ. Αυτή η από κοινού γαλλογερμανική πράξη σηματοδότησε την πεντηκοστή επέτειο των συνομιλιών στο Κολομπέ, στις 14 Σεπτεμβρίου 1958, μεταξύ του Σαρλ ντε Γκωλ και του Κόνραντ Αντενάουερ ως μέρος της διαδικασίας της μεταπολεμικής συμφιλίωσης.

Γεωγραφία

Ο ποταμός Μπλεζ περνά μέσα από την κοινότητα.
Ιωάννης Τριστάν, κόμης του Βαλουά

Παιδικά χρόνια στους Αγίους Τόπους

Γεννήθηκε στην Δαμιέτη,  έκτο παιδί και τέταρτος γιος του Αγίου Λουδοβίκου ήταν το πρώτο από τα τρία παιδιά που γεννήθηκε όταν ο Γάλλος βασιλιάς συμμετείχε στην Ζ΄ Σταυροφορία, η γενέτειρα του Νταμιέττα είχα κατακτηθεί από τους Σταυροφόρους υπό την ηγεσία του πατέρα του (1249). Σύμφωνα με τον ιστορικό Ιωάννη Τζόινβιλλ ένας ιππότης χρησιμοποιήθηκε σαν μαία όταν γεννήθηκε ο Ιωάννης, δυο μέρες πριν την γέννηση του ο πατέρας του συνελήφθη αιχμάλωτος από τους Μαμελούκους αυτός ήταν ο λόγος που ονομάστηκε όταν γεννήθηκε Τριστάν δηλαδή θλιμμένος. Βαπτίστηκε στο μεγάλο τζαμί της Δαμιέτης που είχε στο μεταξύ μετατραπεί σε χριστιανική εκκλησία αλλά η γενέτειρα του εγκαταλείφθηκε πίσω στους μουσουλμάνους όταν απελευθερώθηκε ο πατέρας του σαν λίτρο.
Τα επόμενα 4 χρόνια ο Ιωάννης τα έζησε στους Αγίους Τόπους όπου γεννήθηκαν τα μικρότερα αδέλφια του Πέτρος Α΄ του Αλανσόν (1251) και Λευκή (1253), όταν μεγάλωσε ο πατέρας του ήθελε να τον εντάξει στους Δομινιτιανούς αλλά ο Ιωάννης το αρνήθηκε. Παντρεύτηκε (1266) την Γιολάνδη Β΄, κόμισσα του Νεβέρ (1247 - 1280)  με τον γάμο έγινε κόμης του Νεβέρ, του Οσέρ και της Τοννέρης, το 1268 έγινε κόμης του Βαλουά και του Κρεπί δώρο το οποίο δέχθηκε από τον πατέρα του.

Συμμετοχή στην Η΄ Σταυροφορία και θάνατος

Ο Ιωάννης Τριστάν συμμετείχε με τον πατέρα του Λουδοβίκο Θ΄ στην Η΄ Σταυροφορία. Όταν οι Σταυροφόροι έφτασαν από τη Σαρδηνία στην Καρχηδόνα, μεγάλη επιδημία πανώλης θέρισε το στρατό· θύματα ήταν ο Ιωάννης και ο πατέρας του. Ο ίδιος απεβίωσε περίπου τρεις εβδομάδες πριν από τον Λουδοβίκο Θ΄. Τα σώματά τους μεταφέρθηκαν στο Παρίσι και τάφηκαν στη βασιλική του Αγ. Διονυσίου. Ο Ιωάννης δεν άφησε απογόνους και η χήρα του ξαναπαντρεύτηκε (1272)  τον Ροβέρτο Γ΄ των Νταμπιέρ κόμη της Φλάνδρας. Η κομητεία τού Βαλουά επέστρεψε στο Γαλλικό στέμμα.

Οικογένεια

Νυμφεύτηκε το 1266 τη Γιολάντα Β΄ από τον Οίκο της Βουργουνδίας, κόμισσα του Νεβέρ, κόρη του Εύδη κόμη του Νεβέρ. Δεν απέκτησαν απογόνους.
Τατζιντέν Μπεν Σαΐντ Μασούντε

Καριέρα

Γεννήθηκε το 1933. Διορίστηκε πρωθυπουργός στις 27 Μαρτίου του 1996 από τον πρόεδρο Μοχάμετ Τακί και διατηρήθηκε στο αξίωμα ως τις 27 Δεκεμβρίου του ιδίου έτους. Έπειτα από τον αδόκητο θάνατο του προέδρου Τακί στις 6 Νοεμβρίου 1998 ο Τατζιντέν ανέλαβε υπηρεσιακός πρόεδρος. Η κυβέρνησή του ανατράπηκε με στρατιωτικό πραξικόπημα από τον συνταγματάρχη Αζαλί Ασουμανί στις 30 Απριλίου του 1999. Ο Μασούντε απεβίωσε στις 29 Φεβρουαρίου του 2004.
Καρδάμαινα Κω

Ιστορία

Η αρχαία Αλασάρνα, ένας από τους 6 αρχαίους δήμους του νησιού, υπήρξε σημαντικό θρησκευτικό κέντρο της εποχής, όπως μαρτυρούν ο ναός του Απόλλωνα και άλλοι, μικρότεροι ναοί, της αρχαιότητας και των βυζαντινών χρόνων. Κάθε καλοκαίρι εδώ και 30 χρόνια περίπου πραγματοποιούνται συστηματικές ανασκαφές από το Πανεπιστήμιο Αθηνών. Νεολιθικά, γεωμετρικά και κλασικά κατάλοιπα υποδεικνύουν τη συνέχεια της κατοίκησης στην αρχαία πόλη της Αλασάρνας, η οποία άκμασε κατά τους Ελληνιστικούς χρόνους και διατήρησε το σφρίγος της στη Ρωμαϊκή και Παλαιοχριστιανική εποχή. Ο οικισμός, το νεκροταφείο και οι τέσσερις βασιλικές των πρώτων χριστιανικών αιώνων, σε συνδυασμό με τα πλούσια ευρήματα, μαρτυρούν μια ακμάζουσα πόλη με εργαστηριακές, βιοτεχνικές εγκαταστάσεις και ζωηρή εμπορική δραστηριότητα.
Το τοπωνύμιο Καρδάμαινα σχετίζεται με το αρχαίο ποτάμι. Η Καρδάμαινα ήταν γυναίκα κάποιου Καρδάμη ή Κάρδαμου, είχε στην ιδιοκτησία της κάποια χωράφια στην θέση της σημερινής Παλαιάς Καρδάμ(αι)ενας, ίσως σε αυτήν οφείλεται το όνομα της.
Οι σύγχρονοι κάτοικοι μετοίκησαν στο σημείο που βρίσκεται σήμερα το χωριό το 1865, γι' αυτό η Καρδάμαινα θεωρείται ο νεότερος οικισμός του νησιού. Η Καρδάμαινα ήταν για χρόνια ένα ψαροχώρι αλλά σήμερα έχει εξελιχθεί σε κοσμοπολίτικο θέρετρο και είναι πόλος έλξης χιλιάδων τουριστών κάθε καλοκαίρι.
Crimson Dynamo

Ο Crimson Dynamo (ρώσικα: Багровый Динамо, Bagrovyj Dinamo) είναι το όνομα αρκετών φανταστικών χαρακτήρων της Marvel Comics, που πολλοί από αυτούς υπήρξαν υπερκακοί. Οι ποικίλοι Crimson Dynamo έχουν εξοπλιστεί από μια πανοπλία Ρώσων ή Σοβιετών πρακτόρων που έχουν συγκρουστεί με τον υπερήρωα Iron Man στην ηρωική τους καριέρα. Ο αρχικός Crimson Dynamo εμφανίστηκε στο Tales of Suspense #46 (Οκτώβριος 1963). 
Ο πιο γνωστός Crimson Dynamo είναι ο Άντον Βάνκο. Ο Γιεβγκένι Λαζαρέβ απεικόνισε τον Άντον Βάνκο στην ταινία Iron Man 2.

Δυνάμεις και ιδιότητες

Ο Crimson Dynamo φοράει μια οπλισμένη στολή μάχης που χρησιμοποιείται ως εξωσκελετός, παρέχοντας στον χρήστη υπεράνθρωπη δύναμη και αντοχή. Το εξωτερικό στρώμα της στολής συντέθηκε από ανθρακοπυρίτια μήτρα κράματος, και είναι εξοπλισμένο με εκτοξευτές στα χέρια που μπορούν να εκτοξεύσουν υψηλής-συχνότητας ηλεκτρικές βίδες, μικρούς πυραύλους περιεχόμενοι στο πίσω μέρος του ώμου της στολής, υπολογιστές και ραδιοπομποί και δέκτες, τζετ στις μπότες που επιτρέπουν την πτήση.
Μάξιμος Μητσόπουλος

Βιογραφία

Γεννήθηκε στην Αθήνα και ήταν γιος του Κωνσταντίνου Μητσόπουλου, φυσιοδίφη και καθηγητή. Σπούδασε Φυσική στα πανεπιστήμια της Αθήνας, του Βερολίνου και του Μονάχου. Το 1921 ανέλαβε επιμελητής του Γεωλογικού και Παλαιοντολογικού Μουσείου. Το 1955 εξελέγη τακτικό μέλος της Ακαδημίας Αθηνών. Από το 1950 ως το 1951 και από το 1960 ως το 1961 διετέλεσε κοσμήτορας του ΕΚΠΑ.  Ήταν επίσης πρόεδρος της Ακαδημίας το 1967. Για τις έρευνές του στη Δυτική Θράκη και τις μελέτες του στην Ηλεία και στην Ακαρνανία τιμήθηκε από την Ακαδημία (1931 και 1938).
Απεβίωσε τον επόμενο χρόνο, ενώ ήταν πρόεδρος της Ελληνικής Γεωλογικής Εταιρείας, σε ηλικία 71 ετών.
Σμίκρος

Καλλιτεχνική αξιολόγηση

Ήταν μαθητής του Ευφρόνιου, και γενικά δεν ξεχώριζε ως προς την ποιότητα και ευρεσιτεχνία. Οι ζωγραφιές του έχουν αρκετή ακρίβεια, αλλά μερικές φορές χάνουν στις λεπτομέρειες των αυτιών, δακτύλων και στις πτυχές των ενδυμάτων, ενώ πετυχημένα θεωρούνται τα σώματα και οι κεφαλές. Ιδιαίτερη κλίση είχε στους Σάτυρους.

Εργογραφία

Τρία αγγεία έχουν διασωθεί που φέρουν το όνομα του Σμίκρου. Δύο από αυτά είναι στάμνοι με επιγραφή προς τον «καλό» Αντία, και ένας αμφορέας. Εργάστηκε επίσης μαζί με τον Ευφρόνιο, ενώ πιστεύεται ότι άλλος ένας στάμνος και δύο πήλικες είναι έργα του.
Αλεσσάντρα Αμπρόζιο

Προσωπική ζωή

Το 2005 ξεκίνησε η σχέση της με τον επιχειρηματία Τζέιμι Μαζούρ. Στις 24 Αυγούστου 2008, γεννήθηκε η κόρη τους, Άντζα Λουίζ Αμπρόζιο Μαζούρ ενώ την ίδια χρονιά, το ζευγάρι αρραβωνιάστηκε. Στις 7 Μαΐου 2012, γεννήθηκε το δεύτερο τους παιδί, ο γιος τους, Νόα Φίνιξ Αμπρόζιο Μαζούρ. Το ζευγάρι ανακοίνωσε το χωρισμό του, τον Μάρτιο του 2018.  
Από τα μέσα του 2018 μέχρι σήμερα, διατηρεί σχέση με τον επιχειρηματία Νικόλο Όντι.
Διοργανώσεις Ε.Π.Σ. Πειραιά 2014–15

Βαθμολογία 1ου ομίλου

Πηγή ΕΠΣ Πειραιά

Play Out 1ου ομίλου

Πηγή ΕΠΣ Πειραιά

Play Out 2ου ομίλου

Πηγή ΕΠΣ Πειραιά

Βαθμολογία 1ου ομίλου

Πηγή ΕΠΣ Πειραιά

Play Off 1ου ομίλου

Πηγή ΕΠΣ Πειραιά

Play Out 1ου ομίλου

Πηγή ΕΠΣ Πειραιά

Play Out 2ου ομίλου

Πηγή ΕΠΣ Πειραιά

Βαθμολογία

Πηγή ΕΠΣ Πειραιά

Play Off

Πηγή ΕΠΣ Πειραιά
Ελ Καπιτάν

Γεωλογία

Το Ελ Καπιτάν από τον ιδιαίτερο τύπο γρανίτη της περιοχής, ηλικίας περίπου 100 mya (εκατομμύρια έτη πριν). Ο ίδιος γρανίτης διαμορφώνει τα περισσότερα βράχινα συμπλέγματα των δυτικών τμημάτων της κοιλάδας του Γιοσέμιτι. Μια χωριστή παρείσδυση of εκρηξιγενούς πετρώματος, ο λευκοκρατικός γρανίτης Ταφτ, σχηματίζει τα ανώτερα τμήματα της όψης του βράχου.
Ένα τρίτο εκρηξιγενες πέτρωμα, ο διορίτης, είναι παρόν με παρεισδύσεις και στα δύο είδη γρανίτη, ιδιαίτερα εμφανείς στην περιοχή που βρίσκεται ο Τοίχος της Βόρειας Αμερικής (North America Wall).
Μαζί με τους περισσότερους σχηματισμούς της περιοχής το Ελ Καπιτάν διαμορφώθηκε από παγετωνική δράση. Οπωσδήποτε υπήρξαν αρκετές παγετώδεις στη Σιέρα Νεβάδα αλλά η παγετώδης Σέργουϊν, που διήρκεσε από 1.3 mya έως 1 mya, θεωρείται υπεύθυνση για την πλειοψηφία των λίθινων σχηματισμών. Ο γρανίτης του Ελ Καπιτάν δεν έχει σημάδια διάβρωσης, όπως άλλοι σχηματισμοί στην ίδια περιοχή. Ωστόσο, όπως συμβαίνει με τους περισσότερους σχηματισμούς ο γρανίτης του Ελ Καπιτάν βρίσκεται σε κατάσταση μεγάλης εσωτερικής έντασης εξαιτίας της συμπίεσης που τον έφερε στην επιφάνεια. Τέτοιου είδους δυνάμεις συνεισφέρουν στη δημιουργία χαρακτηριστικών σχισμών όπως η Texas Flake (Φολίδα του Τέξας), ένα μεγάλο μπλοκ γρανίτη που αποχωρίζεται αργά από τον κύριο βράχο, περίπου στα μισά της διαδρομής προς την κορυφή.
Βιολογικοί Ελαιώνες Σακελλαρόπουλου

Οι ελαιώνες Σακελλαρόπουλου είναι ελληνική επιχείρηση που στοχεύει στην παραγωγή και τυποποίηση ιδιαίτερων λειτουργικών προϊόντων που βασίζονται στην ελιά και στο ελαιόλαδο.

Τοποθεσία

Οι ελαιώνες Σακελλαρόπουλου βρίσκονται κοντά στην Σπάρτη Λακωνίας, σε μια κυρίαρχη περιοχή ελαιοκαλλιέργειας, που θεωρεί το δένδρο της ελιάς ιερό, ενώ φημίζεται για τις ιδανικές κλιματολογικές συνθήκες και το εξαιρετικό φυσικό περιβάλλον της.

Προιόντα

Η εταιρεία παράγει βιολογικά προϊόντα. Οι ελαιώνες Σακελλαρόπουλου καλλιεργούνται για να δώσουν πρώτη ύλη σε υψηλής ποιότητας, εξειδικευμένα  ελαιόλαδα και ελιές.

Κλινικές Μελέτες

Οι επιστημονικές έρευνες και συνέργειες υπάρχουν στα προϊόντα των βιολογικών Ελαιώνων Σακελλαρόπουλου από την αρχή.
Σήμερα, τα βιολογικά ελαιόλαδα της εταιρείας αξιοποιούνται στην τριετή έρευνα «Παρεμβατική Μελέτη Μεσογειακής Διατροφής» που πραγματοποιείται από το πανεπιστήμιο του Χάρβαρντ και τη σχολή Δημόσιας Υγείας, στην καθημερινή διατροφή 1000 εθελοντών πυροσβεστών σε 44 πυροσβεστικούς σταθμούς των Ηνωμένων Πολιτειών.
Σκοπός της τριετούς μελέτης της σχολής είναι να αποδείξει ότι αλλάζοντας τις διατροφικές συνήθειες με επιστημονικά αποδεδειγμένο τρόπο, ομάδες ανθρώπων που έχουν υψηλό κίνδυνο ασθενειών και κυρίως καρδιακών προσβολών κατά την εκτέλεση της εργασίας τους, όπως οι πυροσβέστες, βλέπουν πολύ μεγάλη πτώση αυτών των ποσοστών.

Βραβεύσεις

Τα προϊόντα της εταιρείας έχουν βραβευθεί 88 φορές σε παγκόσμιο επίπεδο.
Νεοχώρι Φλάμπουρων Αχαΐας

Λοιπά στοιχεία

Δεν πρέπει να συγχέεται με τον ομώνυμο οικισμό της Τοπικής κοινότητας Ελληνικού του Δήμου Ερυμάνθου ή με τον ομώνυμο οικισμό της Τοπικής κοινότητας Χαραυγής του Δήμου Δυτικής Αχαΐας.
Τετραχρωμία

Τυπογραφία

Στην τυπογραφία είναι μια μέθοδος τυπογραφικής ανατύπωσης εικόνων με 4 πλάκες διαφορετικού χρώματος.
Λακκί Λέρου

Ναυτική βάση

Το Πορτολάγκο χτίστηκε ως η κύρια βάση του ιταλικού βασιλικού ναυτικού στα Δωδεκάνησα αρχίζοντας το 1923, καθώς το λιμάνι της Ρόδου ήταν πολύ μικρό. Ο κόλπος είναι βαθύς, με μήκος 3.5 χλμ. και πλάτος άνω του 1 χλμ., καθιστώντας το κατάλληλη θέση για ναυτική βάση, στην πραγματικότητα μια από τις καλύτερες στην ανατολική Μεσόγειο. Υπό ιταλική κυριαρχία, ο Κόλπος Πορτολάγκο (όπως ονομαζόταν τότε) ήταν οχυρωμένος. Υπήρχε διπλός βραχίονας πέρα από τη στενή είσοδο και αρκετός οπλισμός.
Η ναυτική βάση περιλάμβανε πολλά κτίρια και εγκαταστάσεις του ναυτικού. Είχε χώρο προσγείωσης για υδροπλάνα. Η φρουρά του νησιού περιλάμβανε περίπου 6.500 άνδρες. Ήταν το λιμάνι για δύο αντιτορπιλικά, δύο μικρές πυραυλακάτους και τέσσερα υποβρύχια.
Κάρολος Λεοπόλδος του Μεκλεμβούργου-Σβερίν

Βιογραφία

Ήταν ο δευτερότοκος γιος του Φρειδερίκου δούκα του Μεκλεμβούργου-Γκράμπο και της Χριστίνας-Βιλεμίνης, κόρης του Γουλιέλμου-Χριστοφόρου λαντγκράβου της Έσσης-Χόμπουρκ.
Το 1699 απεβίωσε στο Γκράμπο σε ηλικία 50 ετών και τον διαδέχθηκε ο νεότερος αδελφός του Χριστιανός-Λουδοβίκος Β΄.
Hammerheart

Η μουσική

Το "Hammerheart" θεωρείται ένας από τους σπουδαιότερους δίσκους του Viking Metal, εδραιώνοντας το ιδίωμα και τον τρόπο με τον οποίο θα παιζόταν στο μέλλον. Το συγκρότημα ασχολήθηκε με την επική θεματολογία όπως ποτέ στο παρελθόν, έχοντας ως θέμα την χριστιανική εισβολή στην Σκανδιναβία κατά τον Μεσαίωνα και την αποστροφή των προγόνων του Quorthon προς τον Χριστιανισμό.
Τα φωνητικά, τα οποία για πρώτη φορά ήταν καθαρά στον δίσκο "Blood Fire Death", σε σχέση με τα black metal φωνητικά του παρελθόντος, συνέχισαν σε αυτό το ύφος και καθιερώθηκαν ως ο τρόπος προσέγγισης του συγκροτήματος. Η ταχύτητα των συνθέσεων του "The Return" και του "Under the Sign of the Black Mark" περιορίστηκε, με τον Quorthon να δίνει βάση στην επιβλητική ατμόσφαιρα, την ποικιλομορφία της μουσικής και το βάθος των συνθέσεων.

Το εξώφυλλο

Το εξώφυλλο του άλμπουμ προέρχεται από τον πίνακα "The Funeral of a Viking" (μτφ. Η κηδεία ενός Βίκινγκ) του Φρανκ Ντίξι, δημιουργία του 1893.

Ανάλυση τραγουδιών

Ο δίσκος ξεκινάει με το ενδεκάλεπτο "Shores in Flames", το οποίο ανοίγει με μία ακουστική εισαγωγή πριν μπει το βασικό ριφ του τραγουδιού. Ακολουθεί το "Valhalla", ένα mid-tempo κομμάτι, του οποίου οι στίχοι έχουν να κάνουν με την μετά θάνατον ζωή των Βίκινγκ.
Στο οκτάλεπτο "Baptised In Fire And Ice", ο Quorthon εγκωμιάζει τους προγόνους του, ενώ το "Father to Son" ξεκινάει με μία δίλεπτη εισαγωγή από ήχους ενός χωριού, πριν ξεκινήσει ένα αργό και δυναμικό κομμάτι, με πολεμικές ιαχές στο ρεφρέν του.
Το "Song to Hall Up High" είναι ένα σύντομο ακουστικό κομμάτι, στο οποίο για πρώτη φορά ο Quorthon παρουσιάζει μελωδικές φωνητικές αρμονίες. Οι στίχοι του είναι προσευχή προς τον Όντιν από την οπτική ενός πολεμιστή. Αυτό το κομμάτι οδηγεί στο "Home of Once Brave", ένα επικό τραγούδι με χαρακτηριστικό ριφ της κιθάρας. Η μονότονη προσέγγιση των φωνητικών παρουσιάζει έντονο συναισθηματισμό, ενώ το μελωδικό ρεφρέν με την χορωδία να συνοδεύει τον τραγουδιστή, συμπληρώνει τους στίχους που μιλούν για την μετά θάνατο ζωή των Βίκινγκ.
Τελευταίο τραγούδι του άλμπουμ είναι το "One Rode to Asa Bay", το οποίο αποτέλεσε το οποίο αποτέλεσε το μοναδικό βίντεο κλιπ της καριέρας των Bathory. Το κομμάτι ξεκινάει με μία ακουστική εισαγωγή πριν μπουν τα υπόλοιπα όργανα για ένα δεκάλεπτο τραγούδι με επικούς στίχους που έχουν να κάνουν με τον εκχριστιανισμό της Σκανδιναβίας.
Ο δίσκος ολοκληρώνεται με ένα σύντομο κομμάτι, όπως συνέβη και σε όλους τους προηγούμενους δίσκους τους.

Τραγούδια του δίσκου

1. Shores in Flames (Quorthon) - 11:07
2. Valhalla (Quorthon) - 9:33
3. Baptised in Fire and Ice (Quorthon) - 7:57
4. Father to Son (Quorthon) - 6:28
5. Song to Hall Up High (Quorthon) - 2:30
6. Home of Once Brave (Quorthon) - 6:43
7. One Rode to Asa Bay (Quorthon) - 10:23
8. Outro (Quorthon) - 0:52
Πανελλήνιο πρωτάθλημα κλειστού στίβου γυναικών

Το Πανελλήνιο Πρωτάθλημα κλειστού στίβου γυναικών είναι η μεγαλύτερη διοργάνωση κλειστού στίβου για τις γυναίκες στην Ελλάδα. Διεξάγεται κάθε χρόνο, κατά τις χειμερινές περιόδους, από το ΣΕΓΑΣ. Διοργανώνεται πάντα μαζί με το αντίστοιχο πρωτάθλημα των ανδρών.
Ξεκίνησε το 1986 από το Στάδιο Ειρήνης και Φιλίας, ένα χρόνο μετά το Ευρωπαϊκό πρωτάθλημα στο νεόκτιστο -τότε- φαληρικό στάδιο, η ανέγερση του οποίου αποφασίστηκε με στόχο να καλύψει τις ανάγκες της συγκεκριμένης διοργάνωσης και τις απαιτήσεις που προέκυπταν για την προετοιμασία των αθλητών/τριών μας, καθώς και την τέλεση αγώνων κατά τη χειμερινή περίοδο.
Μετά από 17 συνεχείς διοργανώσεις στο ΣΕΦ (1986 με 2002), το Πανελλήνιο Πρωτάθλημα μεταφέρθηκε το 2004 στο Κλειστό της Παιανίας, όπου και λαμβάνει χώρα μέχρι και σήμερα, ενώ δεν διεξήχθη το 2003.  Το 2012, για οικονομικούς λόγους επιστρέφει στο Στάδιο Ειρήνης και Φιλίας.
Θεόδωρος Μανέτας

Βιογραφία

Γεννήθηκε στην Τρίπολη και ήταν ο τριτότοκος γιος του Παναγιώτη Μανέτα και της Ζωίτσας Κολοκοτρώνη, κόρης του Γενναίου Κολοκοτρώνη. Καταγόταν από την οικογένεια Κολοκοτρώνη και είχε βαφτιστεί "Θεόδωρος" προς τιμήν του προπάππου του, Θεόδωρου Κολοκοτρώνη. 
Ακολούθησε στρατιωτική σταδιοδρομία, αποφοίτησε από τη Στρατιωτική Σχολή Ευελπίδων και έφτασε ως τον βαθμό του αντιστρατήγου. Το 1913 προήχθη σε λοχαγό, το 1915 σε ταγματάρχη και το 1917 σε αντισυνταγματάρχη. Έλαβε μέρος στο Κίνημα της Εθνικής Άμυνας καθώς και στις μάχες στο Μακεδονικό Μέτωπο. Το 1918 διετέλεσε υπασπιστής του Βασιλιά Αλέξανδρου και την περίοδο 1918 - 1920 προσωπάρχης του Υπουργείου Στρατιωτικών.  Το 1920 απομακρύνθηκε από το στράτευμα για πολιτικούς λόγους, μετά τη νίκη των φιλοβασιλικών στις εκλογές του Νοεμβρίου 1920, επανήλθε στο στράτευμα το 1922 με το Κίνημα της 11ης Σεπτεμβρίου 1922, και το 1924 διορίστηκε επιθεωρητής του Πυροβολικού. Το ίδιο έτος προήχθη σε υποστράτηγο και το 1926 του ανετέθη η διοίκηση του Γ΄ Σώματος Στρατού.
Διετέλεσε υφυπουργός Στρατιωτικών στην κυβέρνηση Βενιζέλου την περίοδο 1928-1929 , Αρχηγός ΓΕΣ (1931-33), υπουργός Εθνικής Οικονομίας και Γεωργίας στη βραχύβια κυβέρνηση Αλέξανδρου Οθωναίου (1933), αργότερα υπουργός Γενικός Διοικητής Βορείου Ελλάδος στην κυβέρνηση Πλαστήρα (1945), και υπουργός Στρατιωτικών και προσωρινώς Αεροπορίας στις κυβερνήσεις των Θεμιστοκλή Σοφούλη και Πέτρου Βούλγαρη (1945 - 1946). Το 1945 εξελέγη βουλευτής Αρκαδίας, θέση στην οποία παρέμεινε μέχρι το 1947.
Απεβίωσε στην Αθήνα στις 4 Οκτωβρίου σε ηλικία 66 ετών και κηδεύτηκε την επόμενη μέρα, 5 Οκτωβρίου 1947. Την έδρα του στη Βουλή πήρε ο Εμμανουήλ Γρηγορίου.Ήταν αδελφός του επίσης στρατιωτικού και πολιτικού Κωνσταντίνου Μανέτα και του δικηγόρου και πολιτικού Ιωάννη Μανέτα, ενώ είχε και μια αδελφή.
Λαογραφικό Μουσείο Φθιώτιδας

Σκοποί – Στόχοι

Το Λ.Μ.Φ. έθεσε ως στόχους του από την αρχή της λειτουργίας του την καταγραφή, τεκμηρίωση, μελέτη, προστασία και προβολή του νεότερου υλικού πολιτισμού της περιοχής δράσης του.

Συλλογές

Ο βασικός πυρήνας των συλλογών του μουσείου άρχισε να συγκεντρώνεται από το 1976. Σήμερα το μουσείο διαθέτει 1500 αντικείμενα τα οποία οριοθετούν τις θεματικές ενότητες της βιοτεχνικής παραγωγής και επαγγελμάτων,της αγροτικής και κτηνοτροφικής παραγωγής, της ενδυμασίας, της υφαντικής, της οικίας, των επίπλων και των σκευών κ.α.
Στο ισόγειο λειτουργεί το πωλητήριο του Μουσείου όπου διατίθενται οι εκδόσεις του Λ.Μ.Φ. Στον τρίτο όροφο λειτουργεί μικρή λαογραφική βιβλιοθήκη με αναγνωστήριο.
Μεσεγκέφαλος

Ο μεσεγκέφαλος (και μεσοεγκέφαλος, αγγλικά: midbrain) είναι το πιο πρόσθιο μέρος του στελέχους, κάτω από το θάλαμο. Συνδέει τη γέφυρα με τον πρόσθιο εγκέφαλο (διάμεσο και τελικό εγκέφαλο). Προέρχεται από το εμβρυϊκό μέσο εγκέφαλικό τυστίδιο. Ο μεσεγκέφαλος αποκλίνει από την κατακόρυφο. Μέσα στο μεσεγκέφαλο πορεύεται ο υδραγωγός του εγκεφάλου (του Σίλβιους), ο οποίος ενώνει τη τρίτη με τη τέταρτη κοιλία. Γύρω από τον υδραγωγό βρίσκεται η κεντρική φαιά ουσία.
Ο υδραγωγός του Σίλβιους χωρίζει το μεσεγκέφαλο σε δύο μέρη. Το ραχιαίο λέγεται τετράδυμο πέταλο και αποτελείται από τα άνω και κάτω διδύμια, τα οποία σχετίζονται με την όραση και την ακοή αντίστοιχα. Τα διδύμια χωρίζονται μεταξύ τους με μία εγκάρσια και μια οβελιαία αύλακα. Κάτω από τα διδύμια αναδύεται το τροχιλιακό νεύρο, η μόνη εγκεφαλική συζυγία που αναδύεται από πίσω. Ο πυρήνας του τροχιλιακού νεύρου βρίσκεται δίπλα στη μέση γραμμή, κοιλιακώς του υδραγωγού. Στο μεσεγκέφαλο βρίσκεται και ο μεσεγκεφαλικός πυρήνας του τριδύμου νεύρου. Η κοιλιακή μοίρα του μεσεγκεφάλου αποτελείται από τα εγκεφαλικά σκέλη, τα οποία χωρίζονται μεταξύ τους με το μεσοσκελιαίο βόθρο. Η μέλαινα ουσία χωρίζει τα σκέλη από τον υπόλοιπο μεσεγκέφαλο. Τα σκέλη αποτελούν τη κοιλιακή μοίρα του μεσεγκεφάλου (βάση του εγκεφαλικού σκέλους) και το υπόλοιπο είναι η ραχιαία ή καλυπτρική μοίρα του μεσεγκεφάλου. Στο άνω τμήμα της καλυπτρικής μοίρας βρίσκεται ο ερυθρός πυρήνας.
Από το μεσεγκέφαλο διέρχονται σημαντικές οδοί, κινητικές και αισθητικές. Από τα εγκεφαλικά σκέλη κατέρχονται η φλοιονωτιαία οδός, η φλοιοπυρηνική οδός και οι μετωπογεφυρικές και κροταφογεφυρικές οδοί, οι οποίες καταλήγουν στη παρεγκεφαλίδα. Από τους πυρήνες του μεσεγκεφάλου ξεκινούν οι ερυθρονωτίαιες, τετραδυμονωτιαίες και ερυθροελαιικές οδοί. Οι δύο πρώτες χιάζονται στο μεσεγκέφαλο. Οι ανιούσες οδοί  περιλαμβάνουν τον έσω, έξω και νωτιαίο λημνίσκο καθώς και ίνες που καταλήγουν στον μεσεγκεφαλικό πυρήνα του τριδύμου νεύρου. Μια ακόμη οδός είναι η έσω επιμήκης δεσμίδα.
Ανακάλυψη

Η ανακάλυψη είναι η εύρεση και για πρώτη φορά χρήση ή διατύπωση κάποιου προϋπάρχοντος πράγματος. Αντιδιαστέλλεται με την εφεύρεση, η οποία είναι η επινόηση μη προϋπάρχοντος. Είναι συνήθως τυχαία, αλλά πολύ σημαντικά για τη ζωή και τον πολιτισμό, ευρήματα του ανθρώπου π.χ. η ανακάλυψη της Αμερικής ή εξωτερικά ερεθίσματα που γονιμοποιούνται θετικά στον ανθρώπινο νου π.χ. η ανακάλυψη της αρχής της ανώσεως από τον Αρχιμήδη.
Σημαντικές ανακαλύψεις για την εξέλιξη του πολιτισμού υπήρξαν η γραφή, ο ηλεκτρισμός, το πετρέλαιο και η πενικιλίνη. (Βλέπε και στο λήμμα "εφευρέσεις").
Ερνέστος Γκύντερ του Σλέσβιχ-Χόλσταϊν-Σόνντερμπουρκ-Αουγκούστενμπουρκ

Βιογραφία

Γεννήθηκε στο Σόνντερμπουρκ του Σλέσβιχ και ήταν ο τρίτος γιος του Αλεξάνδρου και της Δωροθέας, κόρης του Ιωάννη-Γκύντερ Α΄ κόμη του Ζβάρτσμπουρκ-Ζόνντερσχαουζεν.
Απεβίωσε το 1689 στο Αουγκούστενμπορκ σε ηλικία 80 ετών.
Ομάδα κρατών κατά της διαφθοράς

Η Ομάδα Κρατών κατά της Διαφθοράς (στα γαλλικά: Groupe d'États contre la corruption, GRECO) είναι όργανο του Συμβουλίου της Ευρώπης για τον έλεγχο της διαφθοράς και των μέτρων που λαμβάνονται για την αντιμετώπισή της. Η έδρα της βρίσκεται στο Στρασβούργο.
Ιδρύθηκε ως διευρυμένη μερική συμφωνία, από 17 κράτη μέλη του Συμβουλίου της Ευρώπης, το 1999 και είναι ανοιχτή και σε μη Ευρωπαϊκά κράτη. Σήμερα έχει 49 μέλη (48 κράτη μέλη του Συμβουλίου της Ευρώπης, η Λευκορωσία και οι Η.Π.Α).Κάθε κράτος που συμμετέχει στις Συμβάσεις ποινικού ή αστικού δικαίου για τη διαφθορά του Συμβουλίου της Ευρώπης (Council of Europe's Criminal or Civil Law Conventions on Corruption) προσχωρεί αυτόματα στη GRECO και στις διαδικασίες αξιολόγησής της.
Πολυχρόνης Βεζυρίδης

Ξεκίνημα

Ο Πολυχρόνης από μικρός έδειχνε ιδιαίτερο ζήλο και έφεση στο ποδόσφαιρο, δίνοντας δείγματα γραφής για το τι θα ακολουθούσε.Στα 7 του χρόνια ξεκίνησε να παίζει στην Γερμανική ομάδα  Britannia Solingen,στην ηλικία των 13 έπαιξε στην μεγαλύτερη ομάδα της πόλης στην Union Solingen.Στα 15 του,του έκαναν πρόταση απο την Εθνική παίδων Γερμανίας αλλά δεν δέχτηκε λόγω του Γερμανικού Διαβατηρίου.Πήρε μεταγραφή στις εφηβικές ομάδες της 1.fc.koeln όπου έπαιξε δύο χρόνια και αργότερα για ένα χρόνο στις εφηβικές της Borussia Moenchenglandbach. Συμμετείχε απο μικρός στις μικτές ομάδες της πόλης και αργότερα στην μικτή Rinanias-Wesfalias.

Δόξα Δράμας

Το 1993 ξεκινάει την καριέρα του στην Ελλάδα απο την Δόξα Δράμας.Την ίδια χρονιά χτυπά την πόρτα της Δόξας το ΠΑΓΓΑΙΟ 90 και ο Πολυχρόνης ντύνεται στα ερυθρόλευκα με την μορφή δανεισμού.Το 1994 επιστρέφει στην Δόξα Δράμας όπου μετράει 52 συμμετοχές για 4 σεζόν.